text: প্রথম দিনটি উইন্ডিজের দখলে
  প্রকাশ : ১৮ নভেম্বর ২০১৮, ১৯:১৬
  বাংলাদেশ ক্রিকেট বোর্ড (বিসিবি) একাদশের বিপক্ষে দুই দিনের একমাত্র প্রস্তুতি ম্যাচের প্রথম দিনই টস জিতে প্রথমে ব্যাট করে তিন শতাধিক রান করেছে সফরকারী ওয়েস্ট ইন্ডিজ। প্রথম দিনে ৮৬ দশমিক ৩ ওভার ব্যাট করে ৬ উইকেটে তাদের সংগ্রহ ৩০৩ রান।
  চট্টগ্রামের ব্যাট হাতে শুরুটা ভালো হয়নি ওয়েস্ট ইন্ডিজের। তবে কাইরেন পাওয়েল ও শাই হোপের জোড়া হাফ-সেঞ্চুরিতে ভালো অবস্থায় পৌঁছে যায় তারা। পাওয়েল ৭২ রানে থামলেও ৮৮ রানে অবসর নেন হোপ।
  তাদের ইনিংসের পর পরের দিকে আর কোনো ব্যাটসম্যানই বড় সংগ্রহ পাননি । রোস্টন চেজ ৩৫, শিমরোন হেটমায়ার ও উইকেটকিপার শেন ডাউরিচ ২৪ রান করে করেন। বাংলাদেশের নাইম হাসান ২ উইকেট নেন। এছাড়া ১টি করে উইকেট নেন অধিনায়ক রুবেল হোসেন, শফিউল ইসলাম, সৌম্য সরকার এবং ফজলে মাহমুদ।